**Ministru kabineta noteikumu projekta “Grozījumi Ministru kabineta 2016. gada 12. aprīļa noteikumos Nr.227** **"Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" pirmās projektu iesniegumu atlases kārtas īstenošanas noteikumi" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta **“Grozījumi Ministru kabineta 2016. gada 12. aprīļa noteikumos Nr.227 "Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" pirmās projektu iesniegumu atlases kārtas īstenošanas noteikumi”** (turpmāk – MK noteikumu projekts) mērķis ir izpildīt Ministru kabineta 2018.gada 25.septembra protokollēmuma Nr.44 2.§ (TA-1751) 3.punktā noteikto, tostarp, nodrošināt, ka 3.1.1.5.pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" (turpmāk – 3.1.1.5.pasākums) otrās projektu iesniegumu atlases kārtas ietvaros pieejams pasākuma pirmās projektu iesniegumu atlases kārtas ietvaros neizmantotais ERAF finansējums.Noteikumu projekts stāsies spēkā nākamajā dienā pēc tā publicēšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 12.aprīļa noteikumu Nr.227 “Ministru kabineta 2016. gada 12. aprīļa noteikumi Nr.227 "Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" pirmās projektu iesniegumu atlases kārtas īstenošanas noteikumi” (turpmāk – MK noteikumi Nr.227) 5.punktā ir norādīts 3.1.1.5.pasākuma ietvaros plānotais Eiropas Reģionālā attīstības fonda finansējums (turpmāk – ERAF) – 24 130 687 *euro* (ieskaitot snieguma rezervi 532 852 *euro*), pieejamais ERAF finansējums, ņemot vērā snieguma rezervi, ir 23 597 835 *euro*.Ministru kabineta 2018.gada 25.septembra noteikumu Nr.612 “Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" otrās projektu iesniegumu atlases kārtas īstenošanas noteikumi” (turpmāk – MK noteikumi Nr.612) 5.punktā ir norādīts 3.1.1.5.pasākuma ietvaros plānotais Eiropas Reģionālā attīstības fonda finansējums – 25 443 922 *euro*.Informējam, ka šobrīd 3.1.1.5. pasākuma pirmās kārtas ietvaros turpinās projektu īstenošana starp Centrālo finanšu un līgumu aģentūru (turpmāk – CFLA) un 15 projekta iesniedzējiem, savukārt 18 projekti jau ir īstenoti, kā arī 7 projekti pārtraukti.Saskaņā ar CFLA sniegto informāciju, **3.1.1.5. pasākuma pirmās kārtas neizlietotais (brīvais) finansējums jeb atlikums ir 3 527 606 *euro* *(bez rezerves)*.**Finanšu ministrija 2018.gada 5.marta atzinumā Nr.12/A-21/1113 *“Par noteikumu projekta "Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5.pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" otrās projektu iesniegumu atlases kārtas īstenošanas noteikumi" saskaņošanu”* (turpmāk – Atzinums)norādīja, ka “pasākuma pirmās projektu iesniegumu atlases kārtas ietvaros starp CFLA un finansējuma saņēmējiem tika noslēgti 40 līgumi par kopējo ERAF finansējumu 23 570 428 euro apmērā, kā rezultātā ir izveidojies finansējuma atlikums 27 407 *euro* apmērā. Attiecīgi ierosinām precizēt MK noteikumu projekta 5. punktu, pārceļot minēto ERAF finansējuma atlikumu pasākuma otrās projektu iesniegumu atlases kārtas īstenošanai. Vienlaicīgi atbilstošs grozījums veicams arī Ministru kabineta 2016. gada 12. aprīļa noteikumu Nr. 227 “Darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” īstenošanas noteikumi” 5. punktā.” Ņemot vērā Atzinumā norādīto, MK noteikumu Nr.612 izstrādes laikā 5.punkts tika precizēts un ERAF finansējums tika palielināts no 25 416 515 *euro* uz 25 443 922 *euro.* Savukārt 3.1.1.5. pasākuma pirmās kārtas regulējošos MK noteikumos Nr.227 grozījumi par finansējuma atlikuma pārvirzīšanu 27 407 *euro* apmērā vienlaicīgi ar MK noteikumu Nr.612 izstrādi netika veikti. Ņemot vērā minēto, MK noteikumu Nr.612 5.punkts tiek precizēts, samazinot ERAF finansējumu gan par atlikumu 3 527 606 *euro*, gan arī par Atzinumā norādīto summu 27 407 *euro*.Ņemot vērā iepriekš minēto, kā arī izpildot Ministru kabineta 2018.gada 25.septembra protokollēmuma Nr.44 2.§ (TA-1751) 3.punktā noteikto, ka Ekonomikas ministrijai ir jānodrošina, ka līdz lēmumu par projektu apstiprināšanu pieņemšanai 3.1.1.5. pasākuma otrās projektu iesniegumu atlases kārtas ietvaros, tiek precizēts pieejamais ERAF finansējums MK noteikumos Nr.227 par to daļu, par kādu tiek palielināts 3.1.1.5. pasākuma otrās projektu iesniegumu atlases kārtas ietvaros pieejamais ERAF finansējums, **Ekonomikas ministrija ierosina pārdalīt finansējumu 3 527 606 *euro* no 3.1.1.5.pasākuma pirmās kārtas uz 3.1.1.5.pasākuma otro kārtu.** Ekonomikas ministrijas ierosinātās izmaiņas neietekmēs 3.1.1.5.pasākuma pirmās kārtas finansējuma saņēmējus, kā arī finansējuma pārdales rezultāts neradīs nelabvēlīgas sekas 3.1.1.5.pasākuma pirmās kārtas uzraudzības rādītājiem un to vērtības nesamazināsies. Savukārt 3.1.1.5.pasākuma otrās kārtas ietvaros finansējuma pārdale, palielinot ERAF finansējumu, labvēlīgi ietekmēs finansējuma saņēmējus, kā rezultātā tiks veicināta apstrādes rūpniecībā jaunizveidoto darba vietu radīšana un palielināsies arī privātā līdzfinansējuma apjoms.Ar Ministru kabineta 2020.gada 21.janvāra noteikumiem Nr.34 tika veikti grozījumi 3.1.1.5 pasākuma pirmās kārtas regulējošos MK noteikumos Nr.227, pārdalot pieejamo rezervi 1 milj. *euro* apmērā uz 3.1.1.3. pasākumu “Atbalsts mazo, vidējo komersantu finansējuma piesaistei kapitāla tirgos”.Savukārt pamatojoties uz MK noteikumu Nr.227 5.punktā noteikto, ka no 2019. gada 1. janvāra atbildīgā iestāde pēc Eiropas Komisijas lēmuma par snieguma ietvara izpildi var ierosināt izmantot pieejamo rezerves apjomu jaunai projektu iesniegumu atlases kārtai vai pārdalīt finansējumu cita pasākuma īstenošanai, **Ekonomikas ministrija ierosina novirzīt atlikušo rezervi 532 852 *euro* apmērā 3.2.1.1. pasākumam "Klasteru programma".** Attiecīgās izmaiņas par rezerves novirzīšanu 3.2.1.1. pasākumam "Klasteru programma", tiks veiktas arī Darbības programmā “Izaugsme un nodarbinātība”.Informējam, ka 3.1.1.5.pasākuma pirmās kārtas finansējums atbilst intervences kodam 072 - MVU uzņēmējdarbības infrastruktūra (tostarp rūpnieciskie parki un zonas). |
|  | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts skar darbības programmas „Izaugsme un nodarbinātība” 3.1.1.specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarē”” 3.1.1.5.pasākuma „Atbalsts ieguldījumiem ražošanas telpu un infrastruktūras izveidei vai rekonstrukcijai” otrās projektu iesniegumu atlases kārtasmērķa grupu - sīkos (mikro), mazos un vidējos komersantus, kas veic saimniecisko darbību apstrādes rūpniecības nozarēs (saskaņā ar NACE [2.](https://likumi.lv/ta/id/302138#n2) red. C sadaļu "Apstrādes rūpniecība") vai informācijas un komunikāciju tehnoloģiju nozarē. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts nepalielina administratīvo slogu |
| 3. | Administratīvo izmaksu monetārs novērtējums | MK noteikumu projekts šo jomu neskar  |
| 4. | Atbilstības izmaksu monetārs novērtējums | MK noteikumu projekts šo jomu neskar  |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020.gads** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: |  6 173 297 | -4 087 865 |  628 631  | 0 | 0 | 0 | 0  |
| 1.1. valsts pamatbudžets |  6 173 297 | -4 087 865 |  628 631  | 0 | 0 | 0 | 0  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: |  6 173 297 | -4 087 865 |  628 631  | 0  | 0 | 0 | 0  |
| 2.1. valsts pamatbudžets |  6 173 297 | -4 087 865 |  628 631  | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | 0 | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 3.1.1.5. pasākuma pirmās kārtas finansējuma samazinājums plānots 3 527 606 *euro,* novirzot to uz 3.1.1.5. pasākuma otro kārtu, 532 852 *euro* rezervi novirzot 3.2.1.1.pasākumam "Klasteru programma" un 27 407 *euro,* lai nodrošinātu MK noteikumu Nr.612 5.punktā paredzēto finansējumu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms uz projektu.  |
| 8. Cita informācija | Ņemot vērā, ka finansējuma pārdale notiks no 3.1.1.5.pasākuma „Atbalsts ieguldījumiem ražošanas telpu un infrastruktūras izveidei vai rekonstrukcijai” pirmās kārta uz 3.1.1.5.pasākumu „Atbalsts ieguldījumiem ražošanas telpu un infrastruktūras izveidei vai rekonstrukcijai” otro kārtu un 3.2.1.1.pasākumam "Klasteru programma" **ietekme uz valsts budžeta izdevumiem būs neitrāla.** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts ir saistīts ar Ekonomikas ministrijas sagatavoto Ministru kabineta noteikumu projektu “Grozījums Ministru kabineta 2018. gada 25. septembra noteikumos Nr.612 “Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" otrās projektu iesniegumu atlases kārtas īstenošanas noteikumi”, kurš tiek virzīts uz Ministru kabinetu vienlaicīgi ar MK noteikumu projektu. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms. |
| 2. | Sabiedrības līdzdalība projekta izstrādē | Sabiedrības līdzdalības kārtība netiek piemērota, jo ar projektu noteiktā finansējuma pārdale neietekmē īstenošanā esošos projektus. Citu sabiedrības daļu projekts neietekmē. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Centrālā finanšu un līgumu aģentūra (sadarbības iestāde) |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Iesniedzējs:

Ekonomikas ministrs J.Vitenbergs

Vīza:

Valsts sekretārs E.Valantis

K.Priedīte 67013241

Kristine.Priedite@em.gov.lv